internet vaartha 171 Views
హైదరాబాద్‌ : హీరో ఎలక్ట్రిక్‌ నుంచి కొత్త మోడల్‌ ఎన్‌వైఎక్స్‌ను విడుదల చేసింది. ప్రత్యేకించి వీటివిక్రయాలు పేటిఎం ఆన్‌లైన్‌ చెల్లింపులసంస్థ ప్లాట్‌ఫామ్‌ పై స్వీకరిస్తోంది. పేటిఎం ఆన్‌లైన్‌ ప్లాట్‌ఫామ్‌పై హీరో ఎలక్ట్రిక్‌ ఎన్‌వైఎక్స్‌ స్కూటర్లకోసం బుక్‌చేసుకోవచ్చు. దేశవ్యాప్తంగా ఎక్కడివారైనాసరే బుక్‌చేసుకోవచ్చని పేటిఎం వివరించింది. హీరో ఎలక్ట్రిక్‌ సిఇఒ సోహిందర్‌ గిల్‌ మాట్లాడుతూ ఈ స్కూటర్లు విడుదలైన రెండువారాల్లోనే వెయ్యికిపైగా విక్రయించగలమని ధీమా వ్యక్తం చేసారు. పేటిఎం వైస్‌ప్రెసిడెంట్‌ రేణు సత్తి మాట్లాడుతూ హీరో ఎలక్ట్రిక్‌ విక్రయాల్లో ఐదుశాతం పేటిఎం ద్వారా ఎన్‌వైఎక్స్‌ విక్రయాలు సాధించగలమన్నారు. ఈ స్కూటర్లు రూ.29,990గా ఉన్నాయి. ఏడాదిపాటు రోడ్‌సైడ్‌ సాయం అందుతుంది. ఎన్‌వైఎక్స్‌ తెలుపు, సిమెంట్‌ రంగుల్లో లభిస్తున్నది. ప్రాథమికంగా 15 నగరాల్లో విడుదలవుతున్న ఈ ఇ-బైక్‌లు దేశవ్యాప్తంగా అన్ని డీలర్‌షిప్‌ల వద్ద సత్వరమే అందుబాటులోనికి తెస్తున్నట్లు గిల్‌ వివరించారు.